paragraph_text: U originalnom dizajnu Hurricane je imao četiri mitraljeza ugrađena u trup s ispaljivanjem metaka kroz propeler. Imao je i izuzetne manevarske sposobnosti. Hurricane je dosljedno slijedio svaku inovaciju tog doba. Ugrađeni su navigacijski instrumenti za noćno letenje. Ispod trupa ugrađen je dodatni vertikalni stabilizator radi sprječavanja neželjenog okretanja oko uzdužne osi. Mitraljezi su premješteni u krila, po četiri sa svake strane. Ugradnjom propelera promjenjivog koraka mogao je brže uzletjeti i penjati. Promjene koje su slijedile odnosile su se uglavnom na vrstu motora i propelera.